с член 18 от основния регламент.
 (12)
 Искането бе подадено от Комитета на производителите на РЕТ в Европа (C.P.M.E. aisbl) („заявителя“), който представлява над 80 % от общото производство на PET в Съюза.
 (13)
 Като основание за искането бе изтъкната вероятността изтичането на срока на действие на мерките да доведе до продължаване или повторно възникване на субсидирането и на произтичащата от него вреда за промишлеността на Съюза.
 (14)
 Преди започването на прегледа с оглед изтичане на срока на действие на мерките и в съответствие с член 22, параграф 1 и член 10, параграф 7 от основния регламент Комисията уведоми правителството на Индия, че е получила надлежно документирано искане за преглед и отправи покана към правителството на Индия за консултации с цел изясняване на положението във връзка със съдържанието на искането за преглед и постигане на взаимноприемливо решение. Правителството на Индия поиска удължаване с една седмица на срока за провеждане на консултации. Комисията предостави поисканото удължаване на срока. В същото време поради законовите срокове, приложими към разследването, започването на прегледа с оглед изтичане на срока на действие на мерките обаче не можеше да бъде преустановено. Поради това разследването в рамките на прегледа с оглед изтичане на срока на действие на мерките започна на 22 май 2018 г. и правителството на Индия съответно бе уведомено за това на същата дата. Освен това правителството на Индия бе информирано, че направените от него на този етап коментари относно искането във връзка с антисубсидийните мерки въпреки това ще бъдат взети предвид при разследването, като все още може да бъдат организирани консултации при първа за него възможност. Комисията обаче не получи потвърждение от правителството на Индия за отправената му покана за консултации.
 1.3. Започване
 (15)
 След като се консултира с комитета, създаден с член 15, параграф 1 от основния регламент, и установи, че съществуват достатъчно доказателства за започването на преглед с оглед изтичане на срока на действие на мерките, Комисията обяви на 22 май 2018 г. с известие, публикувано в Официален вестник на Европейския съюз (14) („известието за започване“), че започва преглед с оглед изтичане на срока на действие на мерките в съответствие с член 18 от основния регламент. С оглед на член 18, параграф 2 от основния регламент Комисията изготви меморандум относно наличността на достатъчно доказателства, който съдържа оценката на Комисията на всички доказателства, с които тя разполага и въз основа на които е започнала настоящото разследване.
 (16)
 След разгласяването една от заинтересованите страни постави въпроса за представителността на жалбоподателя. Следва да се отбележи, че искането бе внесено след крайния срок за представяне на коментари, посочен в точка 5.5 от известието за започване. При все това от отговорите в рамките на проверката за представителност, които са на разположение в досието за справка от страна на заинтересованите страни, бе потвърдено, че изискванията за представителност са изпълнени. Поради това искането на страната беше отхвърлено.
 1.4. Паралелно разследване
 (17)
 На 25 март 2019 г. Комисията започна преглед в съответствие с член 19, параграф 1 от основния регламент (15). Обхватът на разследването в рамките на този преглед е ограничен